Diabierna anochi a drenta informe di un accidente cu hende herida dilanti Seaport Cinemas, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda e chauffeur di un pick-up biniendo di pariba a bay bira na man robes pero e chauffeur lo no a mira e brommer y esaki a bin dal riba dje y e motociclista a resulta herida. Pero e motociclista no tabata desea atencion medico di ambulans maske cu e tabata tin dolor na su man y na su pia pero a bisa di cu e mes lo bay hospital si mester.